অভিষেকের তৈরি পোশাকে সাবেকি সাজে পদ্ম সম্মানের মঞ্চে প্রসেনজিৎ চট্টোপাধ্যায়

ওয়েব ডেস্ক: সোমবার রাইসিনা হিলসে টলিউডের ‘ইন্ড্রাস্টি’ প্রসেনজিৎ চট্টোপাধ্যায়ের (Prosenjit Chatterjee) হাতে উঠল পদ্ম সম্মান (Padma Awards 2026)।বাংলা চলচ্চিত্র জগতে চার দশকেরও বেশি সময় ধরে অসামান্য অবদানের স্বীকৃতি হিসেবেই তাঁকে এই সম্মান দেওয়া হয়েছে।বাঙালিদের জন্য এই বছরের পদ্ম পুরস্কার অত্যন্ত গর্বের। টলিউডের ‘বুম্বাদা’ অর্থাৎ প্রসেনজিৎ চট্টোপাধ্যায়কে ‘পদ্মশ্রী’ সম্মানে ভূষিত করা হয়েছেন।অভিনেতার হাতে এই সম্মান তুলে দিলেন দেশের রাষ্ট্রপতি দ্রৌপদী মুর্মু। অভিনেতা সেজেছিলেন একেবারে সাবেকি পোশাকে। অভিষেক রায়ের ডিজাইন করা ধুতি-পাঞ্জাবিতে সেজে পদ্মশ্রী গ্রহণ করলেন অভিনেতা।

ধবধবে সাদা ধুতি-পাঞ্জাবি। গলার কাছে সোনালি সুতোয় করা কারুকাজ। পদ্ম সম্মানের মঞ্চে পোশাকশিল্পী অভিষেক রায়ের (Designer Abhishek Roy) ডিজাইন করা পোশাকে আদ্যোপান্ত ‘বাঙালিবাবু’ বেশে ধরা দিলেন বাংলা ’ইন্ডাস্ট্রি’।জানা গেল, ফ্যাশন ডিজাইনার অভিষেক রায়ই প্রসেনজিতের জন্য এহেন পোশাক পরিকল্পনা করেছিলেন। জানা গেল, ফ্যাশন ডিজাইনার অভিষেক রায়ই প্রসেনজিতের জন্য এহেন পোশাক পরিকল্পনা করেছিলেন। অভিষেকের মন্তব্য, “প্রসেনজিৎ চেয়েছিলেন, তাঁর এই পোশাকে যেন বাঙালিয়ানার ছোঁয়া থাকে। আর সেটা যেন খুব সাধারণ হয়। হাতে করা নকশা মোটিফ থাকলে ভালো হয়। সপ্তাহের প্রথম দিন পুরস্কার গ্রহণের সময় ভারত সরকারকে ধন্যবাদ জানান প্রসেনজিৎ। পদ্মশ্রী পেয়ে আবেগপ্রবণ অভিনেতা জানালেন, “আজকের দিনে সবচেয়ে বেশি মায়ের কথা মনে পড়ছে।”

আরও পড়ুন: নিষিদ্ধ ঘোষণার পর প্রথমবার জনসমক্ষে, মুখ ঢেকে বিমানবন্দরে রণবীর

দীর্ঘ পাঁচ দশকেরও বেশি সময় ধরে সাড়ে তিনশোটিরও বেশি ছবিতে অভিনয় করে তিনি বাঙালি দর্শকদের মনের মণিকোঠায় চিরতরে পৌঁছে গিয়েছেন। তাঁর এই প্রাপ্তিতে স্বাভাবিকভাবেই উচ্ছ্বসিত গোটা বাংলার অনুরাগীরা। প্রসেনজিৎ-সহ এই পদ্ম সম্মানের তালিকায় আবার ১১ জন বাঙালিও রয়েছেন। পদ্মশ্রী ঘোষণার সময় তিনি বলেছিলেন, ‘এই স্বীকৃতি শুধু আমার একার নয়, বরং দীর্ঘ অভিনয়জীবনে যাঁরা আমার পাশে থেকেছেন, সেই সমস্ত পরিচালক, প্রযোজক, সহ-অভিনেতা থেকে দর্শক এই পুরস্কার সকলের।’